### Beslutning

Conny Laursen, Winni Jeppesen, Anders Hermansen, Marius Knudsen og Astrid Jepsen kunne tiltræde indstillingen i overensstemmelse med Magistratens anbefaling.

 Clara Frandsen kunne tiltræde indstillingens beslutningspunkter 1, 3 og 4 men kunne ikke tiltræde beslutningspunkt 2 om, at salgsindtægten tilgår Helhedsplan [adresse] og [adresse].

 Marianne Olsen tog forbehold med henblik på en nærmere drøftelse i byrådsgruppen.

Fælles udbud af areal i [adresse] i samarbejde med Brabrand Boligforening samt anvendelse af salgsindtægt.

### Resumé

Som led i den videre udvikling af Helhedsplan [adresse] og [adresse] anmodes om Byrådets bemyndigelse til at udbyde matr.nr. 15cm [adresse], Hasle beliggende Nicolai Mortensen 951, matr.nr. 39c Brabrand By, Brabrand beliggende Nicolai Mortensen 4, del af matr.nr. 16a [adresse], Hasle beliggende [adresse] 951 og del af matr.nr. 14gx [adresse], Brabrand beliggende [adresse] 950.

 Det foreslås, at arealet udbydes sammen med naboarealet, som ejes af Brabrand Boligforening. De to arealer er vurderet mere værdifulde sammen end hver for sig. Forud for udbuddet indgår Aarhus Kommune og Brabrand Boligforening en samarbejdsaftale, hvor en ligelig fordeling af udgifter og indtægter fastlægges.

### Indstilling

At 1)    Borgmesterens Afdeling får bemyndigelse til at udbyde matr.nr. 15cm [adresse], Hasle beliggende Nicolai Mortensen 951, matr.nr. 39c Brabrand By, Brabrand beliggende Nicolai Mortensen 4, del af matr.nr. 16a [adresse], Hasle beliggende [adresse] 951 og del af matr.nr. 14gx [adresse], Brabrand beliggende [adresse] 950.

 At 2)    Salgsindtægten tilgår Helhedsplan [adresse] og [adresse] til anvendelse af den videre udvikling af bydelen.

 At 3)    Ud af salgsindtægten tilgår 5 mio. kr. udviklingen af midlertidige aktiviteter langs bygaden.

 At 4)    Borgmesterens Afdeling bemyndiges til at indgå en samarbejdsaftale med Brabrand Boligforening om udvikling af arealet inden for rammerne af denne indstilling.

### Sagens forløb

30-11-2017 Borgmesterens Afdeling påtegning
Fremsendes til Magistraten.

 Borgmesterens Afdeling bemærker, at der med indstillingen lægges op til, at salgsindtægterne tilgår Helhedsplan [adresse] og [adresse]. Dette er en fravigelse ift. de gældende principper for jordsalg. Når man fraviger principperne i dette tilfælde, er det for at sikre midler til udvikling af området, der igen øger jordsalgsindtægterne, hvilket sikrer højere grad af selvfinansiering i helhedsplanen. Derudover bruger Brabrand Boligforening deres salgsindtægter på udvikling af helhedsplanen.

 Borgmesterens Afdeling har herudover ingen bemærkninger til indstillingen.
 04-12-2017 Magistraten
Fremsendes til [adresse] med bemærkning, at Magistraten i mødet den 4. december 2017 anbefaler, at byrådet tiltræder Borgmesterens Afdelings indstilling af 26. november 2017 i overensstemmelse med påtegning af 30. november 2017 fra Borgmesterens Afdeling.

 Birger Kjeldsen tog forbehold med hensyn til at punkt 2. Henvisning i teksten til lov om kommunernes styrelse og udbudsbekendtgørelse uddybes.

 Rådmand Kaspar Friis var forhindret i at deltage i sagens behandling.
 13-12-2017 [adresse]
Fremsendes til Teknisk Udvalg til behandling i henhold til beslutning i byrådets møde den 13. december 2017.
 17-01-2018 Teknisk Udvalg
Conny Laursen, Winni Jeppesen, Anders Hermansen, Marius Knudsen og Astrid Jepsen kunne tiltræde indstillingen i overensstemmelse med Magistratens anbefaling.

 Clara Frandsen kunne tiltræde indstillingens beslutningspunkter 1, 3 og 4 men kunne ikke tiltræde beslutningspunkt 2 om, at salgsindtægten tilgår Helhedsplan [adresse] og [adresse].

 Marianne Olsen tog forbehold med henblik på en nærmere drøftelse i byrådsgruppen.